Diari Oficial de la Generalitat Valenciana


Sumari del DOGV 7542, del 08-06-2015 (2015/5376)

ACORD de 5 de juny de 2015, del Consell, pel qual s'autoritza l'aprovació de tres expedients d'enriquiment injust i la imputació, a càrrec del pressupost de la Generalitat de l'exercici 2015, de les obligacions contretes durant l'exercici 2014 amb les empreses Clece Seguridad, SAU, Genera Quatro, SL i Gas Natural Comercializadora, SA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5376


Data del document
:   05-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

ACORD de 5 de juny de 2015, del Consell, pel qual s'autoritza l'aprovació de tres expedients d'enriquiment injust i la imputació, a càrrec del pressupost de la Generalitat de l'exercici 2015, de les obligacions contretes durant l'exercici 2014 amb les empreses Clece Seguridad, SAU, Genera Quatro, SL i Gas Natural Comercializadora, SA. [2015/5376]  
El Consell, en la reunió del dia 5 de juny de 2015, va adoptar l'acord següent:  
La Conselleria d'Infraestructures, Territori i Medi Ambient (CITMA) ha tramitat els tres expedients d'enriquiment injust que consten en l'annex, per obligacions contretes durant els exercicis 2014 i 2015; expedients que deriven de la necessitat d'atendre el compliment de les obligacions econòmiques de la Generalitat, ja que esta ha rebut, satisfactòriament, els respectius servicis prestats.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera d'Infraestructures, Territori i Medi Ambient sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques d'exercicis anteriors derivades dels mencionats expedients requerix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 d'eixa llei.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, amb l'informe favorable de la Intervenció General de la Generalitat, i a proposta de la consellera d'Infraestructures, Territori i Medi Ambient, el Consell  
  
  
ACORDA  
  
Primer  
Autoritzar l'aprovació per la consellera d'Infraestructures, Territori i Medi Ambient dels tres expedients d'enriquiment injust que s'esmenten en l'annex, per obligacions contretes durant els exercicis 2014 i 2015, per un import total de 291.387,41 euros (IVA inclòs), per haver-se produït un enriquiment a favor de l'Administració com a conseqüència dels servicis prestats per les empreses Clece Seguridad, SAU, Genera Quatro, SL i Gas Natural Comercializadora, SA.  
  
  
Segon  
Autoritzar la imputació al pressupost corrent de les obligacions contretes durant l'exercici 2014 amb les referides empreses per un import total de 252.194,53 euros (IVA inclòs).  
  
Tercer  
Este acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39 de l'esmentada Llei 1/2015.  
  
València, 5 de juny de 2015  
  
El conseller secretari,  
JOSÉ CÍSCAR BOLUFER  
  
  
  
ANNEX  
  
Concepte Import  
Rescabalament a favor de Clece Seguridad, SAU, pel servici de vigilància de l'edifici dels servicis centrals de la CITMA, siti en la ciutat administrativa 9 d'Octubre a València. 14.104,52  
Rescabalament a favor de la societat Genera Quatro, SL, per la part corresponent a la CITMA del servici de manteniment i conservació integral en els immobles: PROP I i II de València i PROP Germans Bou de Castelló. 13.515,88  
Rescabalament a favor de la societat Gas Natural Comercializadora, SA, pel subministrament d'energia elèctrica en alta tensió a la CITMA. 2014: 224.574,13  
2015: 39.192,88  
  
Total: 263.767,01